Document ID: 32005R0695

UREDBA SVETA (ES) št. 695/2005
z dne 26. aprila 2005
o spremembi Uredbe (EGS) št. 1883/78 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 2(3) Uredbe,
ob upoštevanju predloga Komisije,
ob upoštevanju naslednjega:
(1)
Za intervencijske ukrepe, za katere znesek na enoto ni bil določen s pravili tržne ureditve, so osnovna pravila, ki se uporabljajo za financiranje Skupnosti določena v Uredbi (EGS) št. 1883/78 (2), zlasti glede metode za določanje zneskov, ki jih je treba financirati, glede financiranja izdatkov, ki nastanejo s sprostitvijo sredstev, potrebnih za intervencijski odkup proizvodov, glede ovrednotenja zalog, ki jih je treba prenesti iz enega proračunskega leta v drugo, in glede financiranja izdatkov, ki nastajajo s fizičnim skladiščenjem.
(2)
V skladu s členom 5 Uredbe (EGS) št. 1883/78 stroške obresti za intervencijski nakup, ki so jih nosile države članice, financira Skupnost po enotni obračunski metodi in enotni obrestni meri.
(3)
Lahko se izkaže, da je odkup kmetijskih proizvodov v okviru javne intervencije v državi članici možno financirati samo po obrestnih merah, ki so občutno višje kot enotna obrestna mera.
(4)
Za primer, ko so obrestne mere v zadevni državi članici večje kot dvakratnik enotne obrestne mere, je treba predvideti uporabo korekcijskega mehanizma. Primerno je, da zadevna država članica vseeno krije del te razlike, da bi se jo s tem spodbudilo k iskanju najcenejšega načina financiranja.
(5)
Uporaba tega mehanizma bi morala biti začasna in jo je tako treba uporabljati v proračunskih letih 2005 in 2006. Uporabljati bi jo bilo treba od začetka tekočega proračunskega leta -
SPREJEL NASLEDNJO UREDBO:
Člen 1
Tretji odstavek člena 5 Uredbe (EGS) št. 1883/78 se nadomesti z naslednjim besedilom:
„Ne glede na prvi odstavek lahko Komisija v proračunskih letih 2005 in 2006, če je obrestna mera, ki jo je nosila država članica, več kot dvakratnik enotne obrestne mere, v okviru financiranja stroškov obresti zadevne države članice krije znesek, ki ustreza enotni obrestni meri, povečani za razliko med dejansko obrestno mero, ki jo je nosila država članica, in dvakratnikom enotne obrestne mere.“.
Člen 2
Ta uredba začne veljati na dan objave v Uradnem listu Evropske unije.
Uporablja se za stroške, nastale po 1. oktobru 2004.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 26. aprila 2005

Labels: 3
2
15